Des de la presentació de la comunicació, no es poden iniciar execucions judicials o extrajudicials de béns o drets que siguin necessaris per a la continuïtat de l'activitat professional o empresarial del deutor fins que no es produeixi alguna de les circumstàncies següents:
a ) es formalitzi l'acord de refinançament que preveu l'article 71 bis.1;
b ) es dicti la providència en què s'admeti a tràmit la sol·licitud d'homologació judicial de l'acord de refinançament;
c ) s'adopti l'acord extrajudicial de pagaments;
d ) s'hagin obtingut les adhesions necessàries per admetre a tràmit una proposta anticipada de conveni;
e ) o tingui lloc la declaració de concurs.
En la seva comunicació, el deutor ha d'indicar quines execucions se segueixen contra el seu patrimoni i quines recauen sobre béns que consideri necessaris per a la continuïtat de la seva activitat professional o empresarial, que s'han de fer constar al decret pel qual el secretari judicial tingui per efectuada la comunicació de l'expedient.
En cas de controvèrsia sobre el caràcter necessari del bé, es pot recórrer el decret davant el jutge competent per conèixer del concurs.
Les execucions d'aquests béns que estiguin en tramitació les ha de suspendre el jutge que estigui coneixent d'aquestes amb la presentació de la resolució del secretari judicial en què es doni constància de la comunicació.
Les limitacions que preveu el primer paràgraf d'aquest apartat queden aixecades si el jutge competent per conèixer del concurs resol que els béns o drets afectats per l'execució no són necessaris per a la continuïtat de l'activitat professional o empresarial i, en tot cas, una vegada transcorreguts els terminis que preveu l'apartat següent.
Tampoc es poden iniciar o, si s'escau, queden suspeses les execucions singulars, judicials o extrajudicials, promogudes pels creditors de passius financers a què es refereix la disposició addicional quarta sobre qualsevol altre bé o dret del patrimoni del deutor, sempre que s'acrediti documentalment que un percentatge no inferior al 51 per cent de passius financers han donat suport exprés a l'inici de les negociacions encaminades a subscriure l'acord de refinançament, amb compromís de no iniciar o continuar execucions individuals enfront del deutor mentre es negocia.
El que disposen els quatre paràgrafs anteriors no impedeix que els creditors amb garantia real exerceixin l'acció real enfront dels béns i drets sobre els quals recaigui la seva garantia, sense perjudici que, una vegada iniciat el procediment, quedi paralitzat mentre no s'hagi efectuat alguna de les actuacions que preveu el primer paràgraf d'aquest apartat o hagi transcorregut el termini que preveu l'apartat següent.
En tot cas, queden exclosos de les previsions contingudes en aquest apartat els procediments d'execució que tinguin per objecte fer efectius crèdits de dret públic.
Des de la presentació de la comunicació i fins que es formalitzi l'acord de refinançament previst a l'article 71 bis.1, o es dicti la providència admetent a tràmit la sol·licitud d'homologació judicial de l'acord de refinançament, o s'adopti l'acord extrajudicial, o s'hagin obtingut les adhesions necessàries per a l'admissió a tràmit d'una proposta anticipada de conveni o tingui lloc la declaració de concurs, no es poden iniciar execucions judicials o extrajudicials de béns o drets que siguin necessaris per a la continuïtat de l'activitat professional o empresarial del deutor.
Les execucions d'aquests béns o drets que estiguin en tramitació queden suspeses amb la presentació de la resolució del secretari judicial en què es doni constància de la comunicació.
El que disposen els dos paràgrafs anteriors no impedeix que els creditors amb garantia real exerceixin l'acció real enfront dels béns i drets sobre els quals recaigui la seva garantia sense perjudici que, una vegada iniciat el procediment, quedi paralitzat mentre no hagin transcorregut els terminis previstos al primer paràgraf d'aquest apartat.
El deutor pot posar en coneixement del jutjat competent per a la declaració del seu concurs que ha iniciat negociacions per assolir un acord de refinançament dels que preveuen l'article 71 bis.1 i la disposició addicional quarta o per obtenir adhesions a una proposta anticipada de conveni en els termes que preveu aquesta Llei.
El secretari judicial ha d'ordenar la publicació en el Registre públic concursal de l'extracte de la resolució per la qual es deixi constància de la comunicació presentada pel deutor o, en els supòsits de negociació d'un acord extrajudicial de pagament, pel notari o pel registrador mercantil, en els termes que es determinin reglamentàriament.
Des de la presentació de la comunicació i fins que es formalitzi l'acord de refinançament que preveu l'article 71 bis.1, o es dicti la providència que admeti a tràmit la sol·licitud d'homologació judicial de l'acord de refinançament, o s'adopti l'acord extrajudicial, o s'hagin obtingut les adhesions necessàries per a l'admissió a tràmit d'una proposta anticipada de conveni o tingui lloc la declaració de concurs, no es poden iniciar execucions judicials de béns que siguin necessaris per a la continuïtat de l'activitat professional o empresarial del deutor.
Les execucions d'aquests béns que estiguin en tramitació queden suspeses amb la presentació de la resolució del secretari judicial que doni constància de la comunicació.
El que disposen els dos paràgrafs anteriors no impedeix que els creditors amb garantia real exerceixin l'acció real enfront dels béns i drets sobre els quals recaigui la seva garantia sense perjudici que, una vegada iniciat el procediment, quedi paralitzat mentre no hagin transcorregut els terminis previstos en el primer paràgraf d'aquest apartat.
Formulada la comunicació que preveu aquest article, el mateix deutor no en pot formular una altra en el termini d'un any.
El deutor pot posar en coneixement del jutjat competent per a la declaració del seu concurs que ha iniciat negociacions per arribar a un acord de refinançament o per obtenir adhesions a una proposta anticipada de conveni en els termes que preveu aquesta Llei.
En cas que sol·liciti un acord extrajudicial de pagament, una vegada el mediador concursal proposat accepti el càrrec, el registrador mercantil o notari al qual s'hagi sol·licitat la designació del mediador concursal ha de comunicar, d'ofici, l'obertura de les negociacions al jutjat competent per a la declaració de concurs.
El secretari judicial, sense cap altre tràmit, ha de procedir a deixar constància de la comunicació presentada pel deutor o, en els casos de negociació d'un acord extrajudicial de pagament, pel notari o pel registrador mercantil.
Transcorreguts tres mesos de la comunicació al jutjat, el deutor, hagi arribat o no a un acord refinançament, un acord extrajudicial de pagaments o les adhesions necessàries per a l'admissió a tràmit d'una proposta anticipada de conveni, ha de sol·licitar la declaració de concurs dins el mes hàbil següent, llevat que ja ho hagi sol·licitat el mediador concursal o no es trobi en estat d'insolvència.
El deutor pot posar en coneixement del jutjat competent per a la declaració del seu concurs que ha iniciat negociacions per a assolir un acord de refinançament o per obtenir adhesions a una proposta anticipada de conveni en els termes que preveu aquesta Llei.
El secretari judicial, sense més tràmit, ha de procedir a deixar constància de la comunicació presentada pel deutor.
Transcorreguts tres mesos de la comunicació al jutjat, el deutor, hagi assolit o no un acord de refinançament o les adhesions necessàries per a l'admissió a tràmit d'una proposta anticipada de conveni, ha de sol·licitar la declaració de concurs dins del mes hàbil següent, llevat que no es trobi en estat d'insolvència.